隆生達

廣西南寧隆生達發電力科技有限公司，係一間位於廣西南寧嘅電力科技企業，喺2018年11月成立。

隆生達聲稱佢哋嘅「電容補償式自循環發電機組」可以突破能量守恆定律，唔使任何原料，都可以淨係靠自身儲存電源起動，無限發電。產品被質疑係憑空發電，違反常識。後來隆生達聲稱自己搞錯咗，連網頁都冚埋，但仍然堅稱產品能夠1度電發10度電。產品早喺2018年8月已經申請國家專利，但到2021年9月都重未批。

中國公司